पाएं अपने शहर की ताज़ा ख़बरें और फ्री ई-पेपरडाउनलोड करें
मानवता को शर्मसार करने वाली एक घटना बुधवार को संभागीय कोविड अस्पताल में हुई। कोरोना पीड़ित महिला ने अस्पताल प्रबंधन और डाक्टरों की लापरवाही के चलते अस्पताल की दहलीज पर बिना इलाज के दम तोड़ दिया। श्यामा बाई 55 वर्ष निवासी नोरहाभाटा की हालत बहुत खराब थी इसलिए उसका बेटा दिनेश मानिकपुरी पहले बिल्हा स्वास्थ्य केंद्र पहुंचा। यहां कोरोना का टेस्ट करवाया तो पता चला कि रिपोर्ट पॉजिटिव है।
वहां से दिनेश अपनी मां को लेकर संभागीय कोविड अस्पताल पहुंचा। करीब 30 मिनट तक गार्ड नेे गेट ही नहीं खोला। इसके बाद एसडीएम से बात की तो उन्होंने अस्पताल कंसलटेंट डा. शैफाली से बात की उसके बाद गेट खोला गया। तब तक बीमार श्यामा बाई एम्बुलेंस मेंं ही अपनी बीमारी से संघर्ष करती रहीं। करीब एक घंटे बाद अस्पताल का स्टाफ उन्हें अटेंड करने पहुंचा लेकिन तब तक श्यामा बाई की मौत हो चुकी थी। इस डेढ़ घंटे में कोविड अस्पताल के नोडल अधिकारी डा. अनिल गुप्ता को कुछ मालूम ही नहीं चला।
सरकारी अस्पतालों की व्यवस्थाएं पटरी पर आने का नाम नहीं ले रही हैं। कोरोना काल में लोगों के इलाज के लिए बनाए गए यह अस्पताल अब मरीजों की मौत की वजह बनते जा रहे हैं। ऐसी ही लापरवाही का मामला बुधवार को संभागीय कोविड अस्पताल में देखने को मिला। यहां कोरोना का इलाज कराने आई महिला को डेढ़ घंटे तक गेट पर ही अस्पताल का स्टाफ इंतजार करवाता रहा। जब तक महिला को किसी प्रकार का इलाज मिलता वह दम तोड़ चुकी थी। कोविड अस्पताल का प्रबंधन यह बहाना बनाता रहा कि हमें देर से सूचना मिली।
महिला के परिजनों से लिखवा लिया हम जिम्मेदार नहीं होंगे
सिम्स में भी ऐसी ही लापरवाही के कारण गंभीर रुप से बीमार महिला मालती हियाल की मौत हो गई थी। मालती को सिम्स में इलाज तक नसीब नहीं हुुआ। ऑक्सीजन का इंतजाम कुछ देर के लिए अस्पताल प्रबंधन ने ज़रुर कर दिया पर किसी ने भी उनकी जांच या इलाज करने की कोशिश तक नहीं की। परिजन रात भर अपने स्तर पर ही सिम्स में उन्हें ऑक्सीजन देते रहे लेकिन सुबह चार सिम्स के सिस्टम की लापरवाही और उदासीनता के कारण मालती की मौत हो गई। सिम्स के जिम्मेदारों की यह बात भी संभवतः मालती के बेटे नहीं भूल पाएंगे कि कैसे उनकी मां इलाज के लिए तड़प रही थी और वहां उनसे पर्चे पर यह लिखवाया जा रहा था कि अगर कुछ हो गया तो इसके लिए अस्पताल प्रबंधन जिम्मेदार नहीं होगा।
लापरवाही की भेंट चढ़ गई मां
मुझे पता है कि इस समय हालात कोरोना के कारण बहुत खराब हैं। लेकिन जिम्मेदार डॉक्टर मरीज को कम से कम देख तो सकते हैं। सलाह दे सकते हैं कि मरीज की हालत खराब है तो ऐसी हालत में क्या करना चाहिए। लेकिन यहां तो मेरी मां इलाज के लिए डेढ़ घंटे तक तड़पती रही। एम्बुलेंस से भी उन्हें नहीं उतारा जा सका। अब मैं क्या कहूं। लापरवाही की भेंट चढ़ गई मेरी मां।
-दिनेेश निर्मलकर, मृतका श्यामा बाई का बेटा
मुझे देर से सूचना मिली
मरीज को अटैंड करने का काम स्टाफ का है। वही मरीज को अस्पताल में ऊपर लेकर जाते हैं। मरीज को क्यों अटैंड नहीं किया गया और स्टाफ किस वजह से लेट हुआ यह जांच का विषय है। मुझे इस मामले की जानकारी जैसे ही लगी मैं 10 मिनट में आ गया। लेकिन तब तक महिला की मौत हो चुकी थी।
-डा. अनिल गुप्ता, नोडल अधिकारी, संभागीय कोविड अस्पताल
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva bho_Deva zho_Hant eng_Latn